text: New Holland представи премиерно T6 Methane Power на Agritechnica 2019 - първият в света трактор с метан технология | Земеделска техника | АГРО.БГ
  New Holland представи премиерно T6 Methane Power на Agritechnica 2019 - първият в света трактор с метан технология
  Agro.bg 12 November 2019, 10:50 / 875
  Methane Power T6
  New Holland Methane Power T6
  Съобщават от Интерагри България – единствен официален вносител на New Holland за страната
  New Holland Agriculture представя първия в света производствен трактор T6 на метан на изложението Agritechnica. Машината бе удостоена с приза за Трактор за устойчиво развитие на годината 2020 - новата награда, представена на тазгодишното издание на "Трактор на годината®". Съветът на журито от водещи журналисти за селскостопанска техника от цяла Европа избра T6 Methane Power измежду селектирани трактори, разделени в три основни категории и ограничен брой прототипи в напреднала фаза на тестване.
  Карло Ламбро, президент на марката на New Holland, коментира: "Ние сме много горди, че получихме първата в историята награда за устойчив трактор на годината за T6 Methane Power. Това е върхът на пионерската работа на New Holland за използването на алтернативни горива чрез нашата стратегия като лидери на чиста енергия и е значителна стъпка напред по пътя към декарбонизиране на селското стопанство."
  T6 Metan Power се показва в специално обособена зона на щанда на New Holland, посветена на енергийните независими решения FarmSM, за да може фермерът да се запознае с многото предимства на трактора и с това как да се възползва от работата и рентабилността на машината по най-ефективния начин.
  Шон Ленън, Ръководител на управление на тракторни продукти, заяви: "Тракторът Methane Power T6, който представяме тук в Agritechnica, е първиата произведена такава машина, като технологията ще бъде достъпна за нашите клиенти през 2020 г., когато планираме да бъде пусната за продажба в търговската мрежа. С икономическите и практически предимства, които притежава тази технология, допълнително засилена при използването на биометан, очакваме голям интерес от страна на операторите и доставчиците на биогазови инсталации, както и земеделските производители с достъп до газовата мрежа. Общините също проявяват голям интерес да добавят този трактор към своите паркове от превозни средства със сгъстен природен газ, за да намалят още повече отпадъчните си газове. "
  Механичният трактор T6 на метан: същата производителност като дизела с до 30% по-ниски експлоатационни разходи
  T6 Methane Power разполага с изцяло нов двигател 6.7 литра NEF, специално разработен за селскостопански приложения от FPT Industrial, марката на силовите агрегати на CNH Industrial, и се възползва от богатия си опит в технологията за захранване на природен газ, разработен в продължение на повече от 20 години. Освен това произведените от FPT Industrial над 50 000 двигатели за природен газ свидетелстват за надеждността на тази технология и гориво.
  Земеделските производители могат също така да използват страничните продукти от биодигистрацията, като естествени торове на своите полета, затваряйки кръговата икономическа верига.
  На специален интерактивен симулатор, посетителите на щанда могат да тестват текущите спестявания на разходите, специфични за тяхната работа, които могат да бъдат постигнати с метановия трактор T6. Изчисляването на текущите разходи взема предвид горивото и обслужването, включително масло и течности. С тази функция посетителите могат също така да определят колко могат да намалят емисиите си на CO2 с природен газ или биометан.
  Интерагри България е единствен официален вносител на земеделска и строителна техника с марката New Holland за България. В стремежа си да предоставя качествени комплексни бизнес решения на своите клиенти, компанията представлява още добре познатите премиум марки за прикачен инвентар - Gregoire Besson, Kinze, Caffini, Agrojet, Cochet, Provitis. Интерагри България се стреми към изграждане на дългосрочни партньорски взаимоотношения със своите клиенти и партньори, като предлага интегрирани бизнес решения за земеделието с гарантирано висококвалифицирано обслужване. В стремежа си да задоволи всяка индивидуална потребност и да отговори максимално на нуждите на своите киенти, компанията развива бизнеса си интензивно. За да бъде близо до своите клиенти, разполага с търговски представители във всички райони на страната, както и с 12 продажбено-сервизни комплекси в градовете София, Стара Загора, Благоевград, Враца, Плевен, Русе, Дулово, Добрич, Велико Търново, Бургас, Харманли и Пловдив. Като част от усилията, които Интерагри полага за успешно сътрудничество с производителя, е сертифицирането на търговско-сервизните бази по програмата за качество на обслужване на New Holland Top Partner, знак за висока оценка и признание от страна на New Holland.
  Етикети ИНТЕРАГРИ БЪЛГАРИЯ, Interagri bulgariaq, New Holland, Ню Холанд, трактор, Хановер, изложение, Power MethaneTractor T6
  https://agro.bg/novini/zemedelska-tehnika/new-holland-predstavi-premierno-t6-methane-power-na-agritechnica-2019---parviyat-v-sveta-traktor-s-metan-tehnologiya/